Erwin von Dehn

Erwin Karl Reinhold von Dehn (23. aprill 1862 Tartu – 17. veebruar 1949 Jena) oli Liivimaa vaimulik.

Sai algõpet eraõpetaja käest, õppis Tartu Kollmanni eragümnaasiumis ja aastatel 1879–1881 Tartu Kubermangugümnaasiumis. Tartu ülikooli usuteaduskonnas õppis ta aastatel 1882–1888. Oli prooviaastal Halliste Püha Anna koguduses Ernst Magnus Schneideri juures. Ordineeriti 29. oktoobril 1889 õpetajaks.

Oli Halliste Püha Anna koguduse õpetaja aastatel 1889–1934. Oli aastal 1891 kaheks kuuks pastoriametist kõrvaldatud (suspendeeritud), kuna viis läbi kiriklikke talitusi rekonvertiitidele (õigeusus pettunutele). Jäi aastal 1934 emerituuri, elas seejärel Pornusel ja TallinnasDie evangelischen Prediger Livlands bis 1918. Böhlau Verlag Köln, Wien 1977Lexikon deutschbaltischer Theologen seit 1920. Bearbeitet von Wilhelm Neander. 2 auflage 1988, bearbeitet von C. Helmut IntelmannKonrad Veem Eesti Vaba Rahvakirik Dokumentatsioon ja leksikon EVR Stockholm 1988.

Lahkus aastal 1939 Saksamaale.

 Isiklikku 
Tema isa August von Dehn oli maakohtunik, vanaisa Thomas Adolph von Dehn oli Suure-Jaani Johannese koguduse õpetaja, teine vanaisa Johann Wilhelm Schneider oli Halliste ja Karksi Peetri koguduse õpetaja. Tema äi Oskar Woldemar Speer oli Suure-Jaani Johannese koguduse õpetaja, naisevend Viktor Woldemar Speer oli Türi ja Tallinna Oleviste koguduse õpetaja. Tema poeg Herbert von Dehn (1894–1950) võttis osa Vabadussõjast Balti pataljoni koosseisus, sai haavata 6. aprillil 1919 Stepanovski küla juures pataljoni üldpealetungil üle PeipsiArmand Trei. Unustatud rügement. Balti pataljon (rügement) Eesti Vabadussõjas, poeg Friedrich Arthur von Dehn (1902–1968) oli arstHelbe Merila-Lattik. Eesti arstid 1940–1960. Lk. 55.

 Viited 

 Välislingid 


Kategooria:Halliste Püha Anna koguduse vaimulikud
Kategooria:Liivimaa vaimulikud
Kategooria:Liivimaa aadlikud
Kategooria:Baltisaksa vaimulikud
Kategooria:Tartu Ülikooli usuteaduskonna vilistlased
Kategooria:Dehnid
Kategooria:Eesti represseeritud isikud
Kategooria:Sündinud 1862
Kategooria:Surnud 1949